钦定古今图书集成/方舆汇编/边裔典/第099卷 > 唐
## 钦定古今图书集成/方舆汇编/边裔典/第099卷 > 唐

### 太宗贞观 年盘盘国遣使来献

按《唐书太宗本纪》不载。按《南蛮传》：“盘盘在南海曲，
北距环王，限少海，与狼牙修接，自交州海行四十日
乃至。王曰杨粟翨，其民濒水居，比木为栅，石为矢镞。
王坐金龙大榻，诸大人见王，交手抱肩以跽。其臣曰
㪍郎索滥，曰昆仑帝也，曰昆仑勃和，曰昆仑㪍谛索
甘，亦曰古龙。古龙者，昆仑声近耳。在外曰那延，犹中
国”刺史也。有佛道士祠，僧食肉不饮酒，道士谓为“贪，
不食酒肉。”贞观中，再遣使朝。其东南有哥罗，一曰个
罗，亦曰哥罗富沙罗，王姓《矢利波罗》，名米失钵罗。累
石为城，楼阙宫室茨以草。州二十四，其兵有弓、矢、槊
殳，以孔雀羽饰纛。每战以百象为一队，一象百人，鞍
若槛，四人执弓槊在中赋率输银二铢，无丝纻。惟古
贝。畜多牛少马。非有官，不束发。凡嫁娶，纳槟榔为礼，
多至二百盘。妇已嫁，从夫姓。乐有琵琶、横笛、铜钹、铁
鼓蠡。死者焚之，取烬贮金罂，沉之海。东南有拘蒌密
海行一月至。南距婆利，行十日至。东距不述，行五日
至。西北距文单，行六日至，与赤土、《堕和罗》同俗。永徽
中，献五色鹦鹉。